Midt på ugen blev Jose Mota sendt tidligt i bad fra træningen efter et sammenstød med assistenttræner Allan Kuhn. Lørdag gled han ud af SAS Liga truppen og ned på 2. holdet. Træner Erik Hamren afviser, at det har sammenhæng med episoden fra træningsbanen. - Nej, det har intet med det at gøre. Vi kan kun stille med tre spiller over 21 år på bænken, og Rade Prica vender tilbage, så der er ingen dramatik i det, siger Erik Hamren til TV2/NORD. AaBs 2. hold havde Karim Zaza på mål mod Næsby i 2. division. Zaza sidder søndag på bænken i Esbjerg. Lørdag blev han passeret en gang i 1-0 nederlaget til Næsby. AaBs første nederlag i denne sæson i 2. division. 2. divisionsholdet måtte undvære Thomas Augustinussen. Han er nemlig for første gang siden oktober 2006 tilbage i 1. holdstruppen. Truppen mod Esbjerg er: 1. Karim Zaza, 2. Michael Jakobsen, 3. Martin Pedersen, 4. Danny Califf, 7. Mattias Lindström, 8. Andreas Johansson, 9. Thomas Augustinussen, 10. Rade Prica, 14. Jeppe Curth, 15. Siyabonga Nomvethe, 16. Allan Olesen, 18. Caca, 21. Kasper Risgård, 23. Thomas Enevoldsen, 27. Patrick Kristensen, 29. Martin S. Jensen

Opsummering:
Jose Mota er ikke med i morgen, når AaB møder Esbjerg i SAS Ligaen. Angriberen fik i stedet spilletid lørdag på 2. holdet i 2. division, men der var ingen mål i Mota. AaB tabte 1-0 til Næsby.